**Kisbér Város Polgármesterétől**

**2870 Kisbér, Széchenyi u 2.**

**Kisbér Város Önkormányzatának Képviselő-testülete**

**2024. március 14-ei ülésére**

**Tárgy:** Tájékoztatás a Kisbér, ipari terület fejlesztése és Kisbér, városi piac felújítása projektekről

**Tisztelt Képviselő-testület!**

**Ipari park építés**

*Projektcím: Ipari terület fejlesztése a gép-, fém- és feldolgozóipari kkv-k letelepedésének és fejlődésének segítésére Kisbéren*

*Projekt azonosítószám: TOP-1.1.1-15-KO1-2020-00004*

Az ipari park projekt befejezése 2023. december 31-én megtörtént.

2024. március 7-én a Magyar Államkincstár ellenőrizte az eljárás dokumentumait, melynek eredményeként intézkedés előírására nem került sor.

A vízjogi üzemeltetési engedélyezés és a forgalomba helyezési eljárás folyamatban van az illetékes hatóságok előtt.

Az értékesítéssel kapcsolatos pályázati dokumentáció elkészítése szintén folyamatban van, a szerződések ügyvéd általi ellenőrzésére várunk.

**Piac felújítása**

*Projektcím:* A kisbéri városi piac infrastrukturális fejlesztése

*Projekt azonosítószám:* TOP\_PLUSZ-1.1.1-21-KO1-2022-00001

*Fejlesztéssel érintett földrészletek:* Kisbér belterület 49/1, 50/1, 50/2 és 52 hrsz

A piac felújításával kapcsolatos projektben az elmúlt időszakban a közbeszerzési tanácsadó, a műszaki ellenőr és a bíráló bizottsági tagok is kiválasztásra kerültek. A közbeszerzési tanácsadó a dokumentumok átnézése során kérte a költségvetés javítását, melyet a tervező úr csak február végén küldött meg. Az új költségvetés szerint a projekt megvalósulásához több önerőre lenne szükség.

Kisbér, 2024. március 7.

 Sinkovicz Zoltán

 polgármester